अब अगर चेन्नई की कमज़ोरी की बात करें तो बॉलिंग उसकी सबसे बड़ी ख़ामी है. टॉप 10 में उसका एक भी बॉलर नही है. इसके अलावा उसके दो ऑलराउंडर सुरेश रैना और रविंद्र जडेजा अब न सिर्फ़ मैच विनर नहीं रहे हैं बल्कि उनका प्रदर्शन भी औसत ही रहा है. रैना से तो धोनी अब बॉलिंग भी नहीं करवाते हैं. हरभजन सिंह से वो बॉलिंग ज़रुर करवा रहे हैं लेकिन वह उतने प्रभावशाली साबित नहीं हुए हैं जितनी की उनसे अपेक्षा की जाती है. लुंगी नगिदी ने रविवार को पंजाब के ख़िलाफ बहुत अच्छी बॉलिंग की थी और धोनी को उनसे आगे भी ऐसे ही प्रदर्शन की आशा होगी.